CELEX: 32013D0260
Language: el
Date: 2013-05-31 00:00:00
Title: 2013/260/ΕΕ: Απόφαση της Επιτροπής, της 31ης Μαΐου 2013 , για ένα μέτρο που ελήφθη από τη Γερμανία σύμφωνα με το άρθρο 11 της οδηγίας σχετικά με τα μηχανήματα 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά αλυσοπρίονου του τύπου HV 0003 που κατασκευάζεται από την εταιρεία Regal Tools Co. Ltd [κοινοποιηθείσα υπό τον αριθμό C(2013) 3125]  Κείμενο που παρουσιάζει ενδιαφέρον για τον ΕΟΧ

4.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/31
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 31ης Μαΐου 2013
   για ένα μέτρο που ελήφθη από τη Γερμανία σύμφωνα με το άρθρο 11 της οδηγίας σχετικά με τα μηχανήματα 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά αλυσοπρίονου του τύπου HV 0003 που κατασκευάζεται από την εταιρεία Regal Tools Co. Ltd
   [κοινοποιηθείσα υπό τον αριθμό C(2013) 3125]
   (Κείμενο που παρουσιάζει ενδιαφέρον για τον ΕΟΧ)
   (2013/260/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου (1) σχετικά με τα μηχανήματα, και ιδίως το άρθρο 11,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 11 παράγραφος 2 της οδηγίας 2006/42/ΕΚ, οι γερμανικές αρχές κοινοποίησαν στην Επιτροπή και στα άλλα κράτη μέλη ένα μέτρο με το οποίο απαγορεύεται η διάθεση στην αγορά αλυσοπρίονου του τύπου HV 0003 που κατασκευάζεται από την εταιρεία Regal Tools Co. Ltd., Technology Industrial Park, Chengxin Road 223, Yongkang, Κίνα και εισάγεται στην ΕΕ από την εταιρεία Bergner Europe GmbH, Am Seestern 18, 40547 Düsseldorf, Γερμανία.
            
         
               (2)
            
            
               Ο λόγος για το μέτρο που επικαλέστηκαν οι γερμανικές αρχές ήταν η μη συμμόρφωση του αλυσοπρίονου με τις βασικές απαιτήσεις υγείας και ασφάλειας του παραρτήματος I της οδηγίας 2006/42/ΕΚ (σε συνάρτηση με τις προδιαγραφές του σχετικού ευρωπαϊκού εναρμονισμένου προτύπου EN ISO 11681-1) όπως αναφέρεται παρακάτω:
               
                           1.3.2.
                        
                        
                           Κίνδυνος θραύσης κατά τη διάρκεια της λειτουργίας:
                           Οι δοκιμές αντοχής, τόσο της οπίσθιας όσο και της εμπρόσθιας λαβής του αλυσοπρίονου, που ορίζονται στο σχετικό εναρμονισμένο ευρωπαϊκό πρότυπο (EN ISO 11681-1: 2008 — ρήτρα 5.2.1) απέτυχαν·
                        
                     
                           1.7.4.
                        
                        
                           Οδηγίες:
                           Οι οδηγίες δεν περιελάμβαναν την εμπορική επωνυμία και την πλήρη διεύθυνση του κατασκευαστή (1.7.4.2 α), τη δήλωση πιστότητας ΕΚ (1.7.4.2 γ), γενική περιγραφή του μηχανήματος (1.7.4.2 δ), πληροφορίες σχετικά με τις αερόφερτες εκπομπές θορύβου (1.7.4.2 κα) και πληροφορίες σχετικά με τους κραδασμούς που μεταδίδονται από το εργαλείο (2.2.1.1)·
                        
                     
                           2.3 (γ)
                        
                        
                           Αυτόματη πέδη:
                           Το αλυσοπρίονο δεν σταμάτησε σε επαρκώς σύντομο χρονικό διάστημα όταν ενεργοποιήθηκε η χειροκίνητη πέδη της αλυσίδας ούτε υπό τις συνθήκες ενεργοποίησης του συστήματος της μη χειροκίνητης πέδης της αλυσίδας (EN ISO 11681-1: 2008 — ρήτρες 5.5.1 και 5.5.2).
                        
                     
         
               (3)
            
            
               Οι γερμανικές αρχές επισήμαναν ότι, ενώ το αλυσοπρίονο έφερε τη σήμανση «CE», δεν συνοδευόταν από δήλωση πιστότητας ΕΚ συντεταγμένη και υπογεγραμμένη από τον κατασκευαστή ή τον εξουσιοδοτημένο αντιπρόσωπό του, όπως απαιτείται από το άρθρο 5 παράγραφος 1 στοιχείο ε) της οδηγίας 2006/42/ΕΚ. Σημείωσαν επίσης ότι, ενώ τα φορητά αλυσοπρίονα περιλαμβάνονται στις κατηγορίες των μηχανημάτων που απαριθμούνται στο παράρτημα IV της οδηγίας στις οποίες πρέπει να εφαρμόζεται μία από τις διαδικασίες αξιολόγησης της πιστότητας που αναφέρονται στο άρθρο 12 παράγραφος 3 ή 4, δεν υπήρχε απόδειξη ότι το αλυσοπρίονο του τύπου HV 0003 είχε υποβληθεί σε τέτοια διαδικασία.
            
         
               (4)
            
            
               Η κοινοποίηση συνοδευόταν από έκθεση ελέγχου που συνέταξε η Deutsche Prüf- und Zertifizierungsstelle für Land- und Forsttechnik GbR.
            
         
               (5)
            
            
               Σύμφωνα με τη διαδικασία που προβλέπεται στο άρθρο 11 παράγραφος 3 της οδηγίας 2006/42/ΕΚ, η Επιτροπή απέστειλε επιστολή στον κατασκευαστή και τον εισαγωγέα, με την οποία τους καλούσε να της υποβάλουν τις παρατηρήσεις τους σχετικά με το μέτρο που έλαβαν οι γερμανικές αρχές.
            
         
               (6)
            
            
               Δεν ελήφθη απάντηση από τον κατασκευαστή. Ο εισαγωγέας ενημέρωσε την Επιτροπή ότι είχε παύσει την πώληση του αλυσοπρίονου και ότι δεν εισάγει πλέον αλυσοπρίονο αυτού του τύπου.
            
         
               (7)
            
            
               Η εξέταση των αποδεικτικών στοιχείων που υπέβαλαν οι γερμανικές αρχές επιβεβαιώνει ότι το αλυσοπρίονο του τύπου HV 0003 που κατασκευάζεται από την εταιρεία Regal Tools Co. Ltd. δεν συμμορφώνεται με τις ουσιώδεις απαιτήσεις υγείας και ασφάλειας της οδηγίας 2006/42/ΕΚ, καθώς και ότι η μη συμμόρφωσή του αυτή συνεπάγεται σοβαρούς κινδύνους τραυματισμού των χρηστών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβαν οι γερμανικές αρχές για την απαγόρευση της διάθεσης στην αγορά αλυσοπρίονου του τύπου HV 0003 που κατασκευάζεται από την εταιρεία Regal Tools Co. Ltd. είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 31 Μαΐου 2013.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 157 της 9.6.2006, σ. 24.